L'Ajuntament de Sagunt reconeix els mèrits esportius en halterofília de Sergio Munuera i Iago García Adell
28 de desembre 2022

![](/media/hx4iqorm/c_8629_mini-y-principal.jpg?width=850&height=566.9886363636364)

L'alcalde de Sagunt, Darío Moreno, i el regidor delegat d'Activitat Física, Salut i Esports, Javier Timón, han rebut a l'Ajuntament de Sagunt Sergio Munuera i Iago García, pels seus recents mèrits esportius en halterofília en la XIV Edició del Campionat d'Espanya d'Halterofília en la localitat d’Arucas a Gran Canària.

El motiu de la recepció ha sigut reconéixer els èxits i el treball de tots dos en el campionat d'Espanya, on Sergio Munuera, del València Club d'Halterofília, va ser campió d'Espanya sub17 en categoria de 89 kg, i a més va aconseguir tres medalles d'or en les modalitats d'arrancada, dos temps i total olímpic. Així mateix, l'esportista del Club Halterofília Sagunt, Iago García, ha sigut Subcampió d'España Sub 17 en la categoria de 89 kg. Tots dos esportistes han assistit a la recepció acompanyats dels seus entrenadors, Munuera per Manuel Egea i García per Sergio Criado, així com pels seus companys Pablo Suárez, Ángel Fernández i Paco Segura.

Sergio Munuera en 2022 amb 17 anys ha sigut el primer classificat del Jocs Esportius de la Comunitat Valenciana. A més, en 2021 va rebre el premi al mèrit esportiu ciutat de València i va ser campió autonòmic sub 15 i sub 17. També se li va entregar en la Gala de l'Esport 2020 un reconeixement com a millor esportista novell i ha sigut rebut en Alcaldia anteriorment.

Timón ha indicat que ens trobem davant una generació d'esportistes «**amb una envejable trajectòria, un present espectacular i un futur esperançador per a l'halterofília del nostre municipi, on els nostres màxims exponents Sergio i Iago, representen l'excel·lència tant a nivell autonòmic com nacional. Vos volem traslladar el nostre reconeixement i el de tota la nostra ciutat per tot el que representeu com a exemple de valors esportius d'esforç, constància i superació i per resultar una inspiració per a tot l'esport local i especialment per als nostres jóvens**».

Així mateix, l'alcalde de Sagunt ha assenyalat que «**el que esperem és que la gent veja els vostres triomfs i s'anime a continuar amb la pràctica de l'esport, per l'impacte que té en la salut, però també per la transmissió de valors i fer una societat millor. Per això mateix l'Ajuntament sempre intenta fer costat als clubs, en la mesura que siga possible, i poder comptar bones notícies com aquesta. Vosaltres heu arribat a este nivell gràcies a un treball individual i disciplina de molt d'esforç que hem de reconéixer, i també un treball dels vostres clubs».** En este sentit, ha fet referència al Club Halterofília Sagunt i a la importància de la seua creació, **«on han començat a eixir nous talents que estaven ocults i que ens ajuden a posar la ciutat en el mapa**».

![](/media/tg3d1jdw/c_8635.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-reconeix-els-merits-esportius-en-halterofilia-de-sergio-munuera-i-iago-garcia-adell/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-reconeix-els-merits-esportius-en-halterofilia-de-sergio-munuera-i-iago-garcia-adell/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-reconeix-els-merits-esportius-en-halterofilia-de-sergio-munuera-i-iago-garcia-adell/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-reconeix-els-merits-esportius-en-halterofilia-de-sergio-munuera-i-iago-garcia-adell/)